Alkūnų ąžuolas

Alkūnų ąžuolas – botaninis gamtos paveldo objektas, 1960 metais paskelbtas gamtos paminklu. Auga greta Alkūnų kaimo, Inturkės sen., Molėtų raj., Dubingių girininkijos (19 kv., 29 skl.) Alkūnų miške. Medis viršijęs gamtinę brandą ir yra rezignacijos fazėje. Prie medžio pastatyta informacinė lenta, miško prieigose yra kelio nuoroda.

 Duomenys 
180px|left|miniatiūra|Kamieno drevėje gali atsistoti žmogus. Anksčiau anga buvo užmūryta.
Medžio rūšis – paprastasis ąžuolas (Quercus robur L.). Ąžuolo kamieno apimtis 1,3 metro aukštyje – 644 cm, aukštis – 29 m.  Ąžuolo kamienas 5,5-6 m aukštyje
šakojasi į 3 puses. 

 Tautosakinės žinios 

Vieta prie šio ąžuolo, vadinto Senuoju (Storuoju), XX a. viduryje dar buvo gausiai ir dažnai lankoma daugelio aplinkinių kaimų (Jukniškių, Kaciūniškių, Kertadalės, Sutrėnų, Savidėnų, Graužinių, Žydavainių ir kt.) gyventojų.Vykintas Vaitkevičius. Senosios Lietuvos šventvietės. Aukštaitija. Vilnius: Diemedis, 2006. . Molėtų rajonas. 335. DIDYSIS (STORASIS) ĄŽUOLAS Čia, dabartinės miško keliukų kryžkelės vietoje, kurią žymi maždaug 15x20 m dydžio aikštelė, gražiu oru buvo rengiamos gegužinės. Jaunimas šokdavo, linksmindavosi, kūrendavo laužą. Kiti suėjimų dalyviai, kaip pasakojama, sėdėdavo ant kalvelės į šiaurės rytus nuo ąžuolo. Pabūti gamtoje susirinkdavo ir mokytojai su mokiniais. Vietos gyventojų liudijimu, prie senojo ąžuolo ir melsdavosi, atvažiuodavo kunigų iš Dubingių.

Į medį buvo įkeltas šventas Marijos paveikslas. Vieta buvo laikoma šventa, nes buvo mačiusių sklindančią šviesą nuo ąžuolo, dažnai girdėjusių maldos šnabždėjimą, kalbėjusių apie Marijos abrozdėlio atsiradimą.

 Šaltiniai 

 Nuorodos 
 Saugomų teritorijų valstybės kadastras  
 Paminkliniai medžiai Lietuvoje 


Kategorija:Ąžuolai gamtos paminklai
Kategorija:Molėtų rajono paveldas